pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี แจงการช่วยเหลือชาวสวนยาง ต้องเป็นไปตามขั้นตอนและงบฯ ที่มีอยู่ แนะให้ปลูกพืชอื่นเสริมควบคู่ปลูกยาง สอดคล้องกับ อุปสงค์ – อุปทาน เพื่อแก้ปัญหาอย่างยั่งยืน
วันอังคารที่ 28 มกราคม 2563
นายกรัฐมนตรี แจงการช่วยเหลือชาวสวนยาง ต้องเป็นไปตามขั้นตอนและงบฯ ที่มีอยู่ แนะให้ปลูกพืชอื่นเสริมควบคู่ปลูกยาง สอดคล้องกับ อุปสงค์ – อุปทาน เพื่อแก้ปัญหาอย่างยั่งยืน
นายกรัฐมนตรี แจงการช่วยเหลือชาวสวนยาง ต้องเป็นไปตามขั้นตอนและงบฯ ที่มีอยู่ แนะให้ปลูกพืชอื่นเสริมควบคู่ปลูกยาง สอดคล้องกับ อุปสงค์ – อุปทาน เพื่อแก้ปัญหาอย่างยั่งยืน
วันนี้ (28 ม.ค.63) เวลา 14.00 น. ณ บริเวณโถงกลาง ชั้น 1 ตึกบัญชาการ 1 ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ชี้แจงกรณีเกษตรกรชาวสวนยางภาคใต้เรียกร้องให้รัฐบาลแก้ปัญหาราคายางพาราตามที่ได้หาเสียงไว้ โดยกล่าวย้ําว่า ตนเคยบอกไปแล้วว่าคงไม่สามารถที่จะทําตามที่เคยหาเสียงได้ทันทีพร้อมกันทั้งหมด เพราะการดําเนินการหลายอย่างต้องเป็นไปตามขั้นตอน และต้องคํานึงถึงการใช้จ่ายงบประมาณที่มีอยู่อย่างมีประสิทธิภาพ เช่น วันนี้ก็ได้มีการอนุมัติงบประมาณในการดูแลคนพิการเพิ่มขึ้น จากเบี้ยคนพิการ 800 บาท เพิ่มเป็น 1,000 บาท ซึ่งการดําเนินการเรื่องนี้ใช้เงินถึง 4,000 กว่าล้านบาท ดังนั้นการที่จะเพิ่มเงินในเรื่องใดก็ตามไม่ใช่เรื่องที่ง่ายเพราะต้องให้สอดคล้องกับงบประมาณที่มีอยู่และเป็นการดูแลประชาชนทุกกลุ่ม จึงอยากให้ทุกคนเข้าใจ
สําหรับปัญหาหลักของยางที่เกิดขึ้นดังกล่าวจากเรื่องของอุปสงค์ (Demand) อุปทาน (Supply) ที่ไม่สมดุลกันและเป็นการปลูกพืชเชิงเดียว ซึ่งหากยังมีการปลูกและผลิตยางที่มีปริมาณมากเช่นนี้ก็คงไม่สามารถที่จะทําให้ราคาสูงได้ ขณะนี้มีก็หลายพื้นที่มีการปรับเปลี่ยนการปลูกยางบ้างแล้ว โดยหันมาปลูกพืชแบบผสมผสานคือมีการนําพืชชนิดอื่นมาปลูกเสริมในสวนยางควบคู่ไปด้วย ขณะเดียวกันรัฐบาลพยายามรส่งเสริมให้มีการใช้ยางภายในประเทศให้มากยิ่งขึ้นซึ่งมีความคืบหน้าตามลําดับ
ทั้งนี้ นายกรัฐมนตรี ยอมรับว่าการที่จะใช้ Agri-Map และโซนนิ่งพื้นที่มาดําเนินการนั้น ยังดําเนินการไม่ได้มากนัก เพราะกระทบชีวิตความเป็นอยู่ของประชาชนและภูมิปัญญาดั้งเดิมของเกษตรกร ตรงนี้ก็ต้องใช้เวลาในการเปลี่ยนแปลงพอสมควร จึงจะแก้ปัญหาได้อย่างยั่งยืน
อย่างไรก็ตาม นายกรัฐมนตรียืนยันไม่คิดท้อในการแก้ปัญหาให้กับประชาชนเพราะเข้าใจถึงความเดือดร้อนของประชาชนและเกษตรกร แต่เกษตรกรก็ต้องเข้าใจด้วยว่าเราจะเดินหน้ากันไปอย่างไรในการที่จะทําให้เกิดความยั่งยืน
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พลเอกอุดมเดช สีตบุตร รัฐมนตรีช่วยว่าการกระทรวงกลาโหม นำคณะผู้แทนไทย เข้าร่วม การประชุมระดับรัฐมนตรีอาเซียน + 3 ด้านอาชญากรรมข้ามชาติ ครั้งที่ ๘
วันศุกร์ที่ 22 กันยายน 2560
พลเอกอุดมเดช สีตบุตร รัฐมนตรีช่วยว่าการกระทรวงกลาโหม นําคณะผู้แทนไทย เข้าร่วม การประชุมระดับรัฐมนตรีอาเซียน + 3 ด้านอาชญากรรมข้ามชาติ ครั้งที่ ๘
(8th ASEAN Ministerial Meeting on Transnational Crimes: AMMTC +3)
ในวันที่ ๒๑ กันยายน ๒๕๖๐ พลเอกอุดมเดช สีตบุตร รัฐมนตรีช่วยว่าการกระทรวงกลาโหมเป็นผู้แทนพลเอกประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม นําคณะผู้แทนไทย เข้าร่วมการประชุมระดับรัฐมนตรีอาเซียน + 3 ด้านอาชญากรรมข้ามชาติ ครั้งที่ ๘ (8th ASEAN Ministerial Meeting on Transnational Crimes: AMMTC +3) ซึ่งเป็นการประชุมร่วมระหว่างประเทศสมาชิกอาเซียนกับประเทศคู่เจรจา ๓ ประเทศ ได้แก่ จีน ญี่ปุ่น และเกาหลีใต้ โดยที่ประชุมได้ร่วมกันแลกเปลี่ยนมุมมองและแนวทางในการพัฒนาความร่วมมือระหว่างประเทศคู่เจรจากับอาเซียนในการร่วมกันรับมือต่อปัญหาอาชญากรรมข้ามชาติในภูมิภาค ทั้งในด้านการแลกเปลี่ยนข้อมูลข่าวสารการแลกเปลี่ยนประสบการณ์และบทเรียนจากการปฏิบัติ รวมถึงการสนับสนุนการพัฒนาศักยภาพของหน่วยงานด้านการบังคับใช้กฎหมายของประเทศสมาชิกอาเซียน ทั้งนี้ ผู้แทนไทยได้กล่าวขอบคุณ จีน ญี่ปุ่น และเกาหลีใต้ ที่ได้ให้การสนับสนุนและร่วมมือกับอาเซียนมาอย่างต่อเนื่องในการร่วมกันป้องกันและปราบปรามอาชญากรรมข้ามชาติและการก่อการร้ายในภูมิภาค
นอกจากนี้ ในวันเดียวกัน รมช.กห. ได้เข้าร่วมการประชุมระดับรัฐมนตรีอาเซียนกับจีน ด้านอาชญากรรมข้ามชาติ ครั้งที่ ๕ ซึ่งได้ร่วมหารือถึงการจัดทําแผนปฏิบัติการที่เหมาะสมตามบันทึกความเข้าใจอาเซียน – จีน ว่าด้วยความมั่นคงรูปแบบใหม่ ซึ่งได้มีการลงนามภายหลังเสร็จสิ้นการประชุม
หลังจากนั้น รมช.กห.ได้เข้าร่วมการประชุมระดับรัฐมนตรีอาเซียนด้านอาชญากรรมข้ามชาติกับญี่ปุ่น ครั้งที่ ๓ ซึ่งที่ประชุมได้หารือร่วมกันถึงการพัฒนาความร่วมมือระหว่างอาเซียนกับญี่ปุ่นในการปราบปรามการก่อการร้ายและอาชญากรรมข้ามชาติ ซึ่งญี่ปุ่นได้ให้ความสําคัญต่อปัญหาการแพร่ขยายของแนวคิดสุดโต่งและลัทธิหัวรุนแรง การก่อการร้าย รวมถึงการก่ออาชญากรรมทางไซเบอร์
รัฐบาลไทย-ข่าวทำเนียบรัฐบาล-นรม.และรมว.กห. สั่งกองทัพ น้อมนำพระราชกระแสรับสั่งในหลวง เข้าช่วยเหลือประชาชนจากอุทกภัย
วันจันทร์ที่ 26 สิงหาคม 2562
นรม.และรมว.กห. สั่งกองทัพ น้อมนําพระราชกระแสรับสั่งในหลวง เข้าช่วยเหลือประชาชนจากอุทกภัย
พล.ท.คงชีพ ตันตระวาณิชย์ โฆษกกห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้สั่งการให้ กองทัพที่มีหน่วยงานในพื้นที่
พล.ท.คงชีพ ตันตระวาณิชย์ โฆษกกห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้สั่งการให้ กองทัพที่มีหน่วยงานในพื้นที่ นํากําลังพลและเครื่องมือช่างเข้าไปสนับสนุนการช่วยเหลือประชาชนที่ได้รับผลกระทบจากอิทธิพลมรสุมตะวันตกเฉียงใต้ ส่งผลให้พื้นที่ของภาคเหนือ ภาคตะวันออกเฉียงเหนือและภาคใต้ ได้รับผลกระทบจากนํา้ท่วมฉับพลัน นํา้ป่าไหลหลากและดินโคลนถล่มในหลายจังหวัด
โดยกําชับทุกเหล่าทัพ ให้น้อมนําพระราชกระแสรับสั่งพระบาทสมเด็จพระเจ้าอยู่หัว มาปฏิบัติอย่างรอบคอบ และให้ทํางานร่วมกับส่วนราชการในพื้นที่ ติดตามสถานการณ์และเตรียมความพร้อมเผชิญเหตุ เข้าช่วยเหลือประชาชนในพื้นที่เสี่ยงทันที สําหรับพื้นที่ที่สถานการณ์คลี่คลายแล้ว ให้ร่วมกันเร่งฟื้นฟู ซ่อมแซมบ้านเรือนราษฎร โรงเรียนและเส้นทางสัญจรที่ได้รับความเสียหาย เพื่อให้ประชาชนสามารถกลับมาใช้ชีวิตตามปกติได้โดยเร็ว
รัฐบาลไทย-ข่าวทำเนียบรัฐบาล-รมว.ทส. ให้การต้อนรับ ผู้แทนหัวเว่ย
วันศุกร์ที่ 13 กันยายน 2562
รมว.ทส. ให้การต้อนรับ ผู้แทนหัวเว่ย
รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ให้การต้อนรับพร้อมพูดคุยกับผู้แทนบริษัท หัวเว่ย เทคโนโลยี (ประเทศไทย) จํากัด ในโอกาสเข้าพบเพื่อแสดงความยินดีในโอกาสเข้ารับตําแหน่งใหม่ของ รมว.ทส พร้อมทั้งแนะนําบริษัท
รมว.ทส. ให้การต้อนรับ ผู้แทนหัวเว่ย
วันนี้ (13 กันยายน 2562) เวลา 10.00 น. ณ ห้องรับรอง ชั้น 20 อาคารกระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ให้การต้อนรับพร้อมพูดคุยกับผู้แทนบริษัท หัวเว่ย เทคโนโลยี (ประเทศไทย) จํากัด ประกอบด้วย นายมาร์ค เมิง ประธานกลุ่มธุรกิจเอ็นเตอร์ไพรส์ นายเฉิน เจ๋อ รองประธานกลุ่มธุรกิจเอ็นเตอร์ไพรส์ นายเหยา ลู ผู้อํานวยการฝ่ายรัฐกิจสัมพันธ์และสื่อสารองค์กร และนางสาวพรรีรา เชี่ยวเชิงงาน ผู้จัดการอาวุโสฝ่ายรัฐกิจสัมพันธ์และสื่อสารองค์กร ในโอกาสเข้าพบเพื่อแสดงความยินดีในโอกาสเข้ารับตําแหน่งใหม่ของ รมว.ทส พร้อมทั้งแนะนําบริษัท และร่วมหารือและแลกเปลี่ยนวิสัยทัศน์ในการขับเคลื่อนยุทธศาสตร์กระทรวงฯ ภายใต้นโยบาย "ไทยแลนด์ ๔๐" ของรัฐบาล โดยการใช้ประโยชน์จากเทคโนโลยีดิจิทัลในการยกระดับและพัฒนาทรัพยากรธรรมชาติและสิ่งแวดล้อมอย่างเป็นรูปธรรม
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงยุติธรรมในเขตพื้นที่จังหวัดอุดรธานี
วันพฤหัสบดีที่ 13 ธันวาคม 2561
รองปลัดกระทรวงยุติธรรม ลงพื้นที่ตรวจเยี่ยมหน่วยงานในสังกัดกระทรวงยุติธรรมในเขตพื้นที่จังหวัดอุดรธานี
พันตํารวจโท พงษ์ธร ธัญญสิริ รองปลัดกระทรวงยุติธรรม พร้อมคณะ ลงพื้นที่ตรวจเยี่ยมหน่วยงานในสังกัดกระทรวงยุติธรรมในเขตพื้นที่จังหวัดอุดรธานี
ในวันพุธที่ ๑๒ ธันวาคม ๒๕๖๑ เวลา ๑๓.๐๐ น. พันตํารวจโท พงษ์ธร ธัญญสิริ รองปลัดกระทรวงยุติธรรม พร้อมคณะ ลงพื้นที่ตรวจเยี่ยมหน่วยงานในสังกัดกระทรวงยุติธรรมในเขตพื้นที่จังหวัดอุดรธานี ประกอบด้วย สํานักงานยุติธรรมจังหวัดอุดรธานี สํานักงานคุมประพฤติจังหวัดอุดรธานี สํานักงานบังคับคดีจังหวัดอุดรธานี เรือนจํากลางจังหวัดอุดรธานี และศูนย์ยุติธรรมชุมชนตําบลเชียงพิณ โดยมี หัวหน้าส่วนราชการในสังกัดกระทรวงยุติธรรมในพื้นที่ให้การต้อนรับ โอกาสนี้ รองปลัดกระทรวงยุติธรรม ได้รับฟังปัญหาและอุปสรรคด้านการปฏิบัติงานรวมถึงมอบนโยบายเกี่ยวกับการดําเนินงานในการอํานวยความเป็นธรรมลดความเหลื่อมล้ํา พร้อมทั้งแลกเปลี่ยนความคิดเห็นเกี่ยวกับการดําเนินงานเพื่อนําข้อมูลมาปรับแก้ไขการดําเนินงานเพื่อขับเคลื่อนงานด้านการให้ความเป็นธรรมแก่ประชาชนในพื้นที่ให้มีประสิทธิภาพต่อไป
รัฐบาลไทย-ข่าวทำเนียบรัฐบาล-ศธ.ย้ำนโยบายลดความเหลื่อมล้ำทางการศึกษา เฟสสองใช้ 500 ล้านบาท เร่งพัฒนาโรงเรียน ICU 5,032 โรงเรียนในปีนี้ พร้อมเตรียมงบฯ ปีงบประมาณ 2561 พัฒนาอีกกว่า 1,000 ล้านบาท
วันพฤหัสบดีที่ 6 กรกฎาคม 2560
ศธ.ย้ํานโยบายลดความเหลื่อมล้ําทางการศึกษา เฟสสองใช้ 500 ล้านบาท เร่งพัฒนาโรงเรียน ICU 5,032 โรงเรียนในปีนี้ พร้อมเตรียมงบฯ ปีงบประมาณ 2561 พัฒนาอีกกว่า 1,000 ล้านบาท
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานพิธีเปิดกิจกรรมปฏิรูปการศึกษาแก้ปัญหาความเหลื่อมล้ํา "ร่วมทํา ร่วมคิด ขจัดวิกฤตโรงเรียน ICU"
นพ.ธีระเกียรติ เจริญเศรษฐศิลป์กล่าวว่า พระบาทสมเด็จพระปรมินทรมหาภูมิพลอดุลยเดช (รัชกาลที่ 9) สมเด็จพระเจ้าอยู่หัวมหาวชิราลงกรณ บดินทรเทพยวรางกูร (รัชกาลที่ 10) และสมเด็จพระเทพรัตนราชสุดาฯ สยามบรมราชกุมารี ทรงเสด็จพระราชดําเนินเยี่ยมโรงเรียนในถิ่นทุรกันดารมาโดยตลอด ในขณะเดียวกันคณะกรรมการอิสระเพื่อการปฏิรูปการศึกษาได้สรุปไว้อย่างชัดเจนว่า"ความเหลื่อมล้ํา คือปัญหาใหญ่ของประเทศ"ซึ่งสอดคล้องกับยุทธศาสตร์การทํางานของกระทรวงศึกษาธิการ ตามยุทธศาสตร์ที่ 4 การสร้างโอกาสความเสมอภาคและการลดความเหลื่อมล้ําทางสังคม
กระทรวงศึกษาธิการจึงได้เร่งดําเนินงานตามโครงการที่สําคัญ คือ โครงการยกระดับคุณภาพโรงเรียนที่ต้องการความช่วยเหลือและพัฒนาเป็นพิเศษอย่างเร่งด่วน" หรือโรงเรียน ICU (Intensive Care Unit)โดยมอบสํานักงานคณะกรรมการการศึกษาขั้นพื้นฐาน (สพฐ.) คัดเลือกโรงเรียนที่มีสภาพแย่ที่สุดหรือโรงเรียนที่วิกฤต เพื่อลงไปแก้ไขปัญหาเป็นอันดับแรกก่อน
จากการลงพื้นที่หลายแห่ง พบว่าโรงเรียนที่สมัครเข้าร่วมโครงการICUจํานวนมากมีความวิกฤตในหลายด้านได้แก่ โรงอาหาร ไม่เพียงพอต่อจํานวนนักเรียน มีสภาพทรุดโทรม หรือใช้พื้นที่ใต้อาคารเรียน/ระเบียงเป็นที่รับประทานอาหาร, ห้องสุขา ไม่เพียงพอ มีสภาพชํารุด สุขภัณฑ์ไม่พร้อมใช้งาน, อาคารเรียน มีสภาพเก่า ทําจากสังกะสี/เพิงแฝก โครงหลังคาผุกันแดดกันฝนไม่ได้ ตลอดจนไม่เพียงพอกับนักเรียน, ลานกีฬา สภาพพื้นสนามไม่พร้อมใช้งาน, ระบบไฟฟ้า โซลาร์เซลล์มีสภาพชํารุด, สื่อการเรียนการสอนไม่เพียงพอ เป็นต้น หากจะขอรับการจัดสรรงบประมาณตามปกติ คงไม่สามารถช่วยโรงเรียนเหล่านี้ได้ทัน จึงต้องมีนโยบายให้จัดโครงการโรงเรียนICUเพื่อจัดสรรงบประมาณอื่นเพิ่มเติมเข้าไปช่วยเหลืออย่างเร่งด่วน พร้อมดึงภาคเอกชนเข้ามาช่วยดําเนินการด้วย
ขณะนี้เข้าสู่การดําเนินโครงการระยะที่สอง โดยมีโรงเรียนที่เข้าร่วมโครงการแล้ว จํานวน 5,032 โรงเรียนแบ่งเป็นโรงเรียนที่ต้องได้รับความช่วยเหลือและพัฒนาอย่างฉุกเฉิน 2,259 โรงเรียน, โรงเรียนที่ต้องได้รับความช่วยเหลือและพัฒนาอย่างเร่งด่วน 1,925 โรงเรียน และโรงเรียนที่ต้องได้รับความช่วยเหลือและพัฒนา ไม่ฉุกเฉิน 848 โรงเรียน ซึ่งจากการดําเนินการโครงการทั้งสองระยะ พบว่าโรงเรียนสามารถวิเคราะห์สภาพปัญหาได้ โรงเรียนบางแห่งสามารถช่วยเหลือตัวเองได้ในเบื้องต้น ซึ่งเป็นสัญญาณที่ดี ที่เกิดการบูรณาการงานด้านการศึกษาร่วมกับชุมชน และภาคเอกชนในพื้นที่
นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐานกล่าวด้วยว่า งบประมาณในการดําเนินโครงการโรงเรียน ICU ในระยะแรก จํานวน 80 ล้านบาท เพื่อให้ความช่วยเหลือโรงเรียนที่ประสบอุทกภัยในปีที่ผ่านมา ส่วนระยะที่สอง ใช้งบประมาณกว่า 500 ล้านบาท และในอนาคตเพื่อให้การดําเนินโครงการมีความต่อเนื่อง ในปีงบประมาณ 2561 จึงได้ตั้งงบประมาณเพื่อช่วยเหลือโรงเรียน ICU อีกกว่า 1,000 ล้านบาท
นวรัตน์ รามสูต, บัลลังก์ โรหิตเสถียร: สรุป/รายงาน
อิทธิพล รุ่งก่อน: ภาพถ่าย
รัฐบาลไทย-ข่าวทำเนียบรัฐบาล-รองนายก พลเอก ฉัตรชัย ลงพื้นที่ รพร.ตะพานหินพร้อมมอบนโยบายสร้างสุขภาพ
วันศุกร์ที่ 22 ธันวาคม 2560
รองนายก พลเอก ฉัตรชัย ลงพื้นที่ รพร.ตะพานหินพร้อมมอบนโยบายสร้างสุขภาพ
รองนายก พลเอก ฉัตรชัย ลงพื้นที่ตรวจเยี่ยมโรงพยาบาลสมเด็จพระยุพราชตะพานหิน พร้อมมอบนโยบายทํางาน ให้เป็นที่พึ่งของประชาชน เป็นต้นแบบโรงพยาบาลแห่งความสุข มีคุณภาพ คู่คุณธรรม และปรับบทบาท อสม. 4.0 ให้มีทักษะการใช้เทคโนโลยี ช่วยสร้างสุขภาพประชาชน
รองนายก พลเอก ฉัตรชัย ลงพื้นที่ตรวจเยี่ยมโรงพยาบาลสมเด็จพระยุพราชตะพานหิน พร้อมมอบนโยบายทํางาน ให้เป็นที่พึ่งของประชาชน เป็นต้นแบบโรงพยาบาลแห่งความสุข มีคุณภาพ คู่คุณธรรม และปรับบทบาท อสม. 4.0 ให้มีทักษะการใช้เทคโนโลยี ช่วยสร้างสุขภาพประชาชน
วันนี้ (22 ธันวาคม 2560) พลเอก ฉัตรชัย สาริกัลยะ รองนายกรัฐมนตรี ให้สัมภาษณ์ภายหลังการตรวจเยี่ยมพื้นที่ ครม.สัญจร ที่โรงพยาบาลสมเด็จพระยุพราชตะพานหิน อําเภอตะพานหิน จังหวัดพิจิตร ว่า การตรวจเยี่ยมพื้นที่ในครั้งนี้ เพื่อเห็นสภาพการทํางานที่แท้จริง รวมทั้งเป็นขวัญกําลังใจให้กับผู้บริหาร ผู้ปฏิบัติงานของกระทรวงสาธารณสุขทุกระดับ ตลอดจนอาสาสมัครสาธารณสุขประจําหมู่บ้าน (อสม.) พร้อมมอบนโยบายขับเคลื่อนการดําเนินงานด้านสาธารณสุข ในเรื่องการพัฒนาโรงพยาบาลสมเด็จพระยุพราช ให้เป็นที่พึ่งของประชาชน เป็นต้นแบบโรงพยาบาลแห่งความสุข มีคุณภาพ คู่คุณธรรม ตามแผนยุทธศาสตร์การพัฒนาโรงพยาบาลสมเด็จพระยุพราชในทศวรรษที่ 5 (พ.ศ.2560 - 2569) ด้วย 4 ยุทธศาสตร์ คือ 1.ยุทธศาสตร์ชุมชนสุขภาวะ แก้ไขปัญหาของพื้นที่ โดยขับเคลื่อนผ่านคณะกรรมการพัฒนาคุณภาพชีวิตระดับอําเภอ (พชอ.) ที่มีการทํางานร่วมกับทุกหน่วยงานในพื้นที่มีนายอําเภอเป็นประธานคณะกรรมการฯ
2.ยุทธศาสตร์ผู้รับบริการมีความสุข เน้นการดูแลสุขภาพสอดคล้องกับปัญหาของแต่ละพื้นที่ โดยพัฒนาคุณภาพคลินิกหมอครอบครัว (PCC) และรพ.สต. บริการแบบใกล้บ้าน ใกล้ใจ เหมือนมีเพื่อนเป็นหมอครอบครัว เกิดความสัมพันธ์ที่ดีระหว่างทีมหมอครอบครัว สหวิชาชีพกับชุมชน 3.ยุทธศาสตร์ บุคลากรมีความสุข มีความปลอดภัย มั่นคงในการทํางาน มีความสามัคคี โดยนําค่านิยมหลัก ขององค์กรสาธารณสุข : MOPH เป็นแนวทางการทํางาน และ4.ยุทธศาสตร์โรงพยาบาลแห่งความสุข สะอาด สวยงาม คู่คุณธรรม
พลเอกฉัตรชัยกล่าวต่อว่า ระบบสาธารณสุขในปัจจุบันต้องทํางานเชิงรุกและสร้างการรับรู้ด้านสุขภาพให้ประชาชน เพื่อรับมือกับการเปลี่ยนแปลงและความท้าทายที่จะเกิดขึ้นในอนาคต เช่น สังคมผู้สูงอายุ บริบทของสังคม เศรษฐกิจ สิ่งแวดล้อม การสื่อสาร เทคโนโลยีสารสนเทศ เปลี่ยนแปลงอย่างรวดเร็ว ที่ส่งผลให้เกิดโรคไม่ติดต่อ เช่น ความดันโลหิตสูง เบาหวาน หัวใจ มากขึ้น รวมถึงโรคติดต่ออุบัติใหม่อุบัติซ้ํา เช่น วัณโรค โรคซาร์ส เป็นต้น รวมทั้งการบาดเจ็บจากการจราจรที่มีแนวโน้มสูงขึ้น การโฆษณาเกินจริงของยาและเวชภัณฑ์ต่างๆ ทางสื่อออนไลน์ จึงต้องปรับบทบาทของ อสม. 4.0 ที่เป็นส่วนหนึ่งของการดูแลสุขภาพที่ใกล้ชิดประชาชน ให้เป็นผู้นําการสร้างสุขภาพที่ดี มีทักษะการใช้เทคโนโลยีมาประยุกต์ใช้ในการดูแลสุขภาพประชาชนให้มีความรอบรู้ด้านสุขภาพ รู้เท่าทันสื่อ มีคุณภาพชีวิตที่ดีขึ้น สอดคล้องกับเป้าหมายของการพัฒนาที่ยั่งยืน
*********************************** 22 ธันวาคม 2560
รัฐบาลไทย-ข่าวทำเนียบรัฐบาล-ครม.เห็นชอบขยายระยะเวลาดำเนินมาตรการลดภาระค่าครองชีพของประชาชนด้านการเดินทาง ออกไปอีก 1 เดือน
วันอังคารที่ 26 กันยายน 2560
ครม.เห็นชอบขยายระยะเวลาดําเนินมาตรการลดภาระค่าครองชีพของประชาชนด้านการเดินทาง ออกไปอีก 1 เดือน
คณะรัฐมนตรีมีมติเห็นชอบขยายระยะเวลาดําเนินมาตรการลดภาระค่าครองชีพของประชาชนด้านการเดินทาง ออกไปอีก 1 เดือน ตั้งแต่วันที่ 1 – 31 ตุลาคม 2560 เพื่อช่วยเหลือประชาชนผู้มีรายได้น้อยในระหว่างที่การออกบัตรสวัสดิการแห่งรัฐให้ผู้มีสิทธิ์ยังไม่แล้วเสร็จ
วันนี้ ( 26 ก.ย. 60 ) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) ซึ่งที่ประชุมคณะรัฐมนตรีได้มีมติเห็นชอบตามที่กระทรวงการคลัง (กค.) เสนอ ขอขยายระยะเวลาดําเนินมาตรการลดภาระค่าครองชีพของประชาชนด้านการเดินทางออกไปอีก 1 เดือน ตั้งแต่วันที่ 1 – 31 ตุลาคม 2560 โดยมีสาระสําคัญของเรื่อง ดังนี้
เนื่องจากวันที่ 25 เมษายน 2560 คณะรัฐมนตรีได้มีมติรับทราบและเห็นชอบตามที่สํานักงานปลัดสํานักนายกรัฐมนตรีเสนอเกี่ยวกับการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยมีหมายกําหนดการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช จํานวน 5 วัน ระหว่างวันที่ 25 – 29 ตุลาคม 2560 ประกอบกับเนื่องจากหน่วยงานที่เกี่ยวข้องอยู่ระหว่างดําเนินการเพื่อให้การให้สวัสดิการมาตรการลดภาระค่าครองชีพของประชาชนด้านการเดินทางตามมาตรการใหม่ มีความถูกต้องครบถ้วน สมบูรณ์ และสามารถดําเนินการได้อย่างมีประสิทธิภาพ รวมทั้งก่อให้เกิดประโยชน์สูงสุดต่อประเทศ ดังนั้น เพื่อเป็นการอํานวยความสะดวกให้แก่ประชาชนทุกคนได้มีโอกาสในการเดินทางมาร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช พร้อมทั้งเพื่อเป็นการช่วยเหลือประชาชนผู้มีรายได้น้อยในระหว่างที่การออกบัตรสวัสดิการแห่งรัฐให้ผู้มีสิทธิ์ยังไม่แล้วเสร็จ จึงได้ขยายระยะเวลาดําเนินมาตรการลดภาระค่าครองชีพของประชาชนด้านการเดินทางออกไปอีก 1 เดือน ตั้งแต่วันที่ 1 – 31 ตุลาคม 2560
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานสถานการณ์ฝุ่นละอองขนาดเล็ก PM 2.5 ประจำวันที่ 2 กุมภาพันธ์ พ.ศ. 2562
วันเสาร์ที่ 2 กุมภาพันธ์ 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 2 กุมภาพันธ์ พ.ศ. 2562
รายงานสถานการณ์ฝุ่นละอองขนาดเล็ก PM 2.5 ประจําวันที่ 2 กุมภาพันธ์ พ.ศ. 2562
1.สถานการณ์ วันที่2กุมภาพันธ์2562
1. กรุงเทพมหานคร ค่า PM 2.5 เกินมาตรฐาน 5/34 สถานี ค่าสูงสุดอยู่ที่ เขตบางเขน (60 ug/m3) ค่าต่ําสุดอยู่ที่เขตบางนา (31 ug/m3)
2. ปริมณฑล ค่า PM2.5 เกินมาตรฐาน - สถานี ค่าสูงสุดอยู่ที่ จ.สมุทรสาคร (49 ug/m3) ค่าต่ําสุดอยู่ที่จังหวัดสมุทรปราการ (31ug/m3)
3. ทั่วประเทศยกเว้น กทม./ปริมณฑล ค่า PM 2.5 เกินมาตรฐาน 8 สถานี สูงสุดอยู่ที่ จ.ตาก (76 ug/m3) ต่ําสุดอยู่ที่จังหวัดระยอง(29 ug/m3)คาดการณ์ 7 วันข้างหน้า : ระหว่างวันที่ 2 - 4 กุมภาพันธ์ 2562 แนวโน้มคุณภาพอากาศดีขึ้น แต่ยังคงมีผลกระทบต่อสุขภาพ
แหล่งข้อมูล : กรมควบคุมมลพิษ และกองจัดการคุณภาพอากาศและเสียง กทม. ข้อมูล ณ เวลา 07.00 น.
2.ข่าว ประจําวัน
วันนี้ (2 กุมภาพันธ์ 2562) กรมอนามัย โดยกองประเมินผลกระทบต่อและสถาบันพัฒนาสุขภาวะเมือง ร่วมกับหน่วยแพทย์เคลื่อนที่ สํานักอนามัย กองควบคุมโรค กรุงเทพมหานคร โดยรองผู้ว่ากรุงเทพมหานคร ลงพื้นที่ตรวจเยี่ยม รณรงค์และให้ความรู้ประชาชนในการป้องกันตนเองจากฝุ่น PM 2.5 รวมถึงแจกหน้ากากอนามัยในชุมชนพื้นที่เขตบางคอแหลม และเขตบางรัก
3.สรุปผลการให้บริการสายด่วน1422ปรึกษาประชาชน ตั้งแต่วันที่ 28 มกราคม – 1 กุมภาพันธ์ 2562 จํานวน 23 สาย คําถามที่พบบ่อย อาทิ
คําถาม ขอคําแนะนําจากกรมควบคุมโรคในการป้องกันฝุ่นละอองขนาดเล็ก PM 2.5
คําตอบ หลีกเลี่ยงการทํากิจกรรมนอกอาคาร หากออกนอกสถานที่ควรสวมหน้ากากอนามัย ปิดประตูหน้าต่างให้มิดชิด ดื่มน้ําสะอาดให้เพียงพอ สังเกตอาการ หากมีอาการผิดปกติ เช่น ไอบ่อย หายใจลําบาก เจ็บหน้าอก แน่นหน้าอก ให้รีบพบแพทย์ ควรเตรียมยาและอุปกรณ์ช่วยเหลือให้พร้อม ในการติดตามสถานการณ์ประจําวันประชาชนสามารถใช้แอพพลิเคชั่น Air4Thai
4.ข้อแนะนําประจําวันสําหรับนักวิ่ง
กลุ่มเสี่ยง ได้แก่ เด็กเล็ก หญิงตั้งครรภ์ ผู้สูงอายุ ผู้ที่มีโรคประจําตัว เช่น โรคหอบหืด ภูมแพ้ โรคหัวใจ ควรงดการเข้าร่วมกิจกรรม
ผู้เข้าร่วมกิจกรรม ควรสังเกตอาการผิดปกติของร่างกาย เช่น เจ็บหน้าอก ใจสั่น หายใจลําบาก คลื่นไส้ อาเจียน หน้ามืด เหนื่อยมากกว่าปกติ ให้หยุดกิจกรรมแล้วรีบพบแพทย์
ควรเลี่ยงบริเวณที่มีค่าฝุ่นละอองเป็นสีแดง หรือลดระยะเวลากิจกรรมลง
ไม่แนะนําให้สวมหน้ากาก N 95 ขณะวิ่งหรือออกกําลังกาย เพราะจะต้องใช้แรงในการหายใจเพิ่มขึ้นร่างกายเหนื่อยมากขึ้นและควรหลีกเลี่ยงการออกกําลังกายกลางแจ้งในเขตพื้นที่สีแดงและสีส้ม
ควรจิบน้ําทุก 15-20 นาที
************************************ 2 กุมภาพันธ์2562
รัฐบาลไทย-ข่าวทำเนียบรัฐบาล-ปลัด ก.อุตฯ เยี่ยมชมนิคมอุตสาหกรรมอัญธานี
วันจันทร์ที่ 12 มีนาคม 2561
ปลัด ก.อุตฯ เยี่ยมชมนิคมอุตสาหกรรมอัญธานี
ปลัด ก.อุตฯ เยี่ยมชมนิคมอุตสาหกรรมอัญธานี
วันนี้ (12 มีนาคม 2461) นายพสุ โลหารชุน ปลัดกระทรวงอุตสาหกรรม พร้อมด้วย นายสุรพล ชามาตย์ หัวหน้าผู้ตรวจกระทรวงอุตสาหกรรม นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม และนางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม พร้อมคณะลงพื้นที่เยี่ยมชมนิคมอุตสาหกรรมอัญธานี (Gemopolis Industrial Estate) เขตประเวศ กรุงเทพฯ
โดยปลัดกระทรวงอุตสาหกรรมและคณะได้ร่วมหารือกับผู้ประกอบการที่ดูแลนิคมฯ คือ บริษัท ไอ.จี.เอส. จํากัด (มหาชน) ในประเด็นศูนย์ส่งเสริม SME ในลักษณะ Single Cluster เพิ่มประสิทธิภาพให้กับ SME ในด้านต่างๆ ได้แก่ การให้สิทธิประโยชน์เพื่อให้ SME เข้าสู่ระบบการพัฒนาการออกแบบผลิตภัณฑ์ การส่งเสริมด้านการตลาด เงินทุน การลดต้นทุนการผลิตเพื่อเพิ่มขีดความสามารถในการแข่งขันกับประเทศคู่แข่ง และขอคําแนะนําในเรื่องศูนย์จําหน่ายสินค้า OTOP Premium และศูนย์ท่องเที่ยว (Tourist Attraction) อัญมณีและเครื่องประดับ นอกจากคณะยังได้เยี่ยมชมโครงการ Gemopolis ซึ่งถือเป็นศูนย์อัญมณีและเครื่องประดับที่ใหญ่เป็นอันดับต้นๆ ของประเทศไทย
รัฐบาลไทย-ข่าวทำเนียบรัฐบาล-สภาดิจิทัลเพื่อเศรษฐกิจและสังคมแห่งประเทศไทย
วันอังคารที่ 13 พฤศจิกายน 2561
สภาดิจิทัลเพื่อเศรษฐกิจและสังคมแห่งประเทศไทย
รัฐบาลอนุมัติร่างกฎหมายจัดตั้งสภาดิจิทัลเพื่อเศรษฐกิจและสังคมแห่งประเทศไทยภายใต้การกํากับของรัฐมนตรีกระทรวงดีอี
อาทิตย์ที่ 11 พ.ย.61
สภาดิจิทัลเพื่อเศรษฐกิจและสังคมแห่งประเทศไทย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่างกฎหมายจัดตั้งสภาดิจิทัลเพื่อเศรษฐกิจและสังคมแห่งประเทศไทยภายใต้การกํากับของรัฐมนตรีกระทรวงดีอี เพื่อเป็นผู้แทนของภาคเอกชนที่ประกอบกิจการด้านดิจิทัลทั้งบุคคลธรรมดา นักธุรกิจ บริษัท ห้างหุ้นส่วน หรืออุตสาหกรรมดิจิทัล ประสานงานกับภาครัฐ ในด้านนโยบาย การทํางาน การแก้ปัญหา และให้คําแนะนํากับภาคธุรกิจหรืออุตสาหกรรมดิจิทัล ทั้งนี้ รัฐบาลมุ่งหวังให้ธุรกิจดิจิทัลของไทยมีความมั่นคงแข็งแรงมากขึ้น และส่งเสริมให้ภาคเอกชนที่มีความเชี่ยวชาญด้านเทคโนโลยีและนวัตกรรมดิจิทัล มีส่วนร่วมในการสร้างบุคลากรรุ่นใหม่เป็นกําลังสําคัญในการพัฒนาประเทศ เช่น ผู้ประกอบการ SMEs และ Startup สอดคล้องกับนโยบายไทยแลนด์ 4.0 ของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​Big Cleaning Day!! “บิ๊กณัฐ” ปลัดกระทรวงกลาโหม นำทัพจิตอาสา “เราทำความดี ด้วยหัวใจ” ทำประโยชน์เพื่อสังคม
วันศุกร์ที่ 23 สิงหาคม 2562
​Big Cleaning Day!! “บิ๊กณัฐ” ปลัดกระทรวงกลาโหม นําทัพจิตอาสา “เราทําความดี ด้วยหัวใจ” ทําประโยชน์เพื่อสังคม
เช้าวันนี้ (วันศุกร์ที่ 23 ส.ค.62) เวลา 08.00 น. พลเอกณัฐ อินทรเจริญ ปลัดกระทรวงกลาโหม เป็นประธานเปิดกิจกรรมโครงการจิตอาสา "เราทําความดี ด้วยหัวใจ" ณ ลานอเนกประสงค์ สํานักงานปลัดกระทรวงกลาโหม (พื้นที่ศรีสมาน)
เช้าวันนี้ (วันศุกร์ที่ 23 ส.ค.62) เวลา 08.00 น. พลเอกณัฐ อินทรเจริญ ปลัดกระทรวงกลาโหม เป็นประธานเปิดกิจกรรมโครงการจิตอาสา "เราทําความดี ด้วยหัวใจ" ณ ลานอเนกประสงค์ สํานักงานปลัดกระทรวงกลาโหม (พื้นที่ศรีสมาน) หลังจากนั้นจะเริ่มกิจกรรมเก็บขยะ ทําความสะอาด ตัดแต่งกิ่งไม้ และปรับปรุงภูมิทัศน์บริเวณพื้นที่สวนสมเด็จพระศรีนครินทราบรมราชชนนี, วัดเรืองเวชมงคล และชุมชนหมู่บ้านมิตรประชา อ.ปากเกร็ด จว.นนทบุรี โดยมีข้าราชการจากหน่วยขึ้นตรงสํานักงานปลัดกระทรวงกลาโหม ส่วนราชการ และประชาชนในพื้นที่โดยรอบร่วมทํากิจกรรม
สําหรับการจัดกิจกรรมในครั้งนี้ประชาชนจิตอาสาร่วมแรงร่วมใจกันอย่างเข้มแข็งในการบําเพ็ญสาธารณประโยชน์ อีกทั้ง ยังก่อให้เกิดประโยชน์ต่อสังคม และประเทศชาติ หลอมรวมดวงใจของทุกคนให้เป็นพลังหนึ่งเดียวกัน เพื่อแสดงน้ําหนึ่งใจเดียวกันในการร่วมกันปฏิบัติการจิตอาสาอีกด้วย
รัฐบาลไทย-ข่าวทำเนียบรัฐบาล-​สธ. เผย6 อาการฉุกเฉินวิกฤติ ที่ส่งผลต่อชีวิตและอวัยวะสำคัญ ใช้สิทธิ UCEPได้
วันอาทิตย์ที่ 10 กันยายน 2560
​สธ. เผย6 อาการฉุกเฉินวิกฤติ ที่ส่งผลต่อชีวิตและอวัยวะสําคัญ ใช้สิทธิ UCEPได้
กระทรวงสาธารณสุข เผย6 อาการฉุกเฉินวิกฤติ ที่ส่งผลต่อชีวิตและอวัยวะ ใช้สิทธิ UCEP ได้ อาทิ หัวใจหยุดเต้น ไม่หายใจ ไม่รู้สึกตัว การรับรู้ สติเปลี่ยนไป  หายใจเร็ว แรง และลึก หายใจมีเสียงดังผิดปกติ  ระบบไหลเวียนเลือดวิกฤต
กระทรวงสาธารณสุข เผย6 อาการฉุกเฉินวิกฤติ ที่ส่งผลต่อชีวิตและอวัยวะ ใช้สิทธิUCEPได้ อาทิ หัวใจหยุดเต้น ไม่หายใจ ไม่รู้สึกตัว การรับรู้ สติเปลี่ยนไป หายใจเร็ว แรง และลึก หายใจมีเสียงดังผิดปกติ ระบบไหลเวียนเลือดวิกฤต คือตัวเย็นและซีด เหงื่อแตกจนท่วมตัว หมดสติชั่ววูบ อวัยวะฉีกขาดเสียเลือดมาก เจ็บหน้าอกรุนแรง แขนขาอ่อนแรงทันทีทันใด ชักเกร็ง เป็นต้น หากประชาชนหรือสถานพยาบาลมีข้อสงสัยสอบถามได้ที่ โทร 02-8721669 หรือucepcenter@niems.go.thตลอด 24 ชั่วโมง”
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า นโยบาย“เจ็บป่วยฉุกเฉินวิกฤต มีสิทธิทุกที่” (Universal Coverage for Emergency Patients : UCEP)ของรัฐบาล ต้องการให้ผู้ป่วยที่อยู่ในภาวะฉุกเฉินวิกฤตทุกคน ไม่ว่าสิทธิใดก็ตาม ได้รับการรักษาที่โรงพยาบาลรัฐหรือเอกชนที่อยู่ใกล้ที่สุด เพื่อเพิ่มโอกาสการรอดชีวิตและลดความพิการให้น้อยที่สุด โดยไม่ต้องสํารองเงินค่ารักษาพยาบาลในระยะเบื้องต้น 72 ชั่วโมงแรก ผู้ป่วยที่เข้าเกณฑ์ตามโครงการนี้ หมายถึงผู้ได้รับบาดเจ็บ หรือมีอาการป่วยกะทันหัน ซึ่งมีภาวะ คุกคามต่อชีวิต ซึ่งหากไม่ได้รับปฏิบัติการแพทย์ทันที เพื่อแก้ไขระบบการหายใจ ระบบไหลเวียนเลือด หรือระบบประสาทแล้ว ผู้ป่วยจะมีโอกาสเสียชีวิตได้สูง หรือทําให้การบาดเจ็บหรืออาการป่วยของผู้ป่วยฉุกเฉินนั้น รุนแรงขึ้นหรือเกิดภาวะแทรกซ้อนขึ้นได้อย่างฉับไว
โดยผู้ป่วยที่เข้าเกณฑ์ตามโครงการนี้ ได้แก่ 1.หัวใจหยุดเต้น ไม่หายใจ ไม่รู้สึกตัว 2.อาการทางสมอง มีการรับรู้ สติเปลี่ยนไป บอกเวลา สถานที่ คนที่คุ้นเคยผิดอย่างเฉียบพลัน 3.หายใจเร็ว แรง และลึก หายใจมีเสียงดังผิดปกติ พูดได้แค่สั้นๆ หรือร้องไม่ออก ออกเสียงไม่ได้ สําลักอุดทางเดินหายใจกับมีอาการเขียวคล้ํา 4.ระบบไหลเวียนเลือดวิกฤตอย่างน้อย 2 ข้อ คือตัวเย็นและซีด เหงื่อแตกจนท่วมตัว หมดสติชั่ววูบ หรือวูบเมื่อลุกยืนขึ้น 5.อวัยวะฉีกขาดเสียเลือดมาก เสี่ยงต่อการพิการ และ 6.อาการอื่นๆ ที่มีภาวะเสี่ยงต่อชีวิตสูง เช่น เจ็บหน้าอกรุนแรง แขนขาอ่อนแรงทันทีทันใด ชักเกร็ง เป็นต้น
ผลการดําเนินงานตั้งแต่เริ่มโครงการ 1 เมษายน–30สิงหาคม 2560 มีผู้ป่วยเข้าเกณฑ์ผู้ป่วยฉุกเฉินวิกฤต 5,782 ราย จากผู้ขอใช้สิทธิทั้งหมด 12,710 ราย มากที่สุดคือ สิทธิหลักประกันสุขภาพถ้วนหน้า รองลงมาคือสิทธิสวัสดิการรักษาพยาบาลข้าราชการ สิทธิประกันสังคม และกองทุนอื่นๆ
“ประชาชนที่มีอาการเจ็บป่วยฉุกเฉินวิกฤตดังกล่าว สามารถเข้ารับการรักษาที่โรงพยาบาลรัฐหรือเอกชนที่อยู่ใกล้ที่สุดหรือไปถึงเร็วที่สุด เพื่อให้ได้รับการดูแลรักษาจากแพทย์อย่างรวดเร็ว อย่าให้เสียโอกาสในช่วงนาทีวิกฤตของชีวิต หากเจ็บป่วยฉุกเฉินโทรขอความช่วยเหลือที่สายด่วน 1669 ตลอด 24 ชั่วโมง และหากประชาชนหรือสถานพยาบาลมีข้อสงสัยสอบถามได้ที่ โทร 02-8721669 หรือucepcenter@niems.go.thตลอด 24 ชั่วโมง”นายแพทย์โสภณกล่าว
********************************** 10 กันยายน 2560